18.6.2013 Jurnalul Oficial al Uniunii Europene L 165/63 DIRECTIVE DIRECTIVA 2013/11/UE A PARLAMENTULUI EUROPEAN ȘI A CONSILIULUI din 21 mai 2013 privind soluționarea alternativă a litigiilor în materie de consum și de modificare a Regulamentului (CE) nr. 2006/2004 și a Directivei 2009/22/CE (Directiva privind SAL în materie de consum) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 114, având în vedere propunerea Comisiei Europene, după transmiterea proiectului de act legislativ către parlamentele naționale, având în vedere avizul Comitetului Economic și Social Euro- pean ()), hotărând în conformitate cu procedura legislativă ordinară (2), întrucât: (1) În conformitate cu articolul 169 alineatul (1) și alineatul (2) litera (a) din Tratatul privind Funcţionarea Uniunii Europene (TFUE), Uniunea trebuie să contribuie la atingerea unui nivel înalt de protecţie a consumatorilor prin măsurile pe care le adoptă în temeiul articolului 114 din TFUE. Articolul 38 din Carta drepturilor funda- mentale a Uniunii Europene prevede că politicile Uniunii trebuie să asigure un nivel ridicat de protecţie a consumatorilor. În conformitate cu articolul 26 alineatul (2) din TFUE, piața internă trebuie să cuprindă un spațiu fără frontiere interne, în cadrul căruia este asigurată libera circulație a bunurilor şi a serviciilor. Piaţa internă ar trebui să le ofere consumatorilor o valoare adăugată concretizată printr-o calitate mai bună, o varietate mai mare, prețuri rezo- nabile și standarde de siguranță ridicate pentru bunuri şi servicii, care ar trebui să promoveze un nivel ridicat de protecție a consumatorilor. () JO C 181, 21.6.2022, p. 93. (?)) Poziţia Parlamentului European din 12 martie 2013 (nepublicată încă în Jurnalul Oficial) și Decizia Consiliului din 22 aprilie 2013. (3) Fragmentarea pieței interne aduce atingere competitivi- tății, creşterii și creării de locuri de muncă în Uniune. Eliminarea obstacolelor directe și indirecte din calea bunei funcţionări a pieţei interne şi creşterea încrederii cetățenilor sunt esențiale pentru realizarea pieței interne. Asigurarea accesului la căi simple, eficiente, rapide și necostisitoare de soluţionare a litigiilor la nivel național şi transfrontalier care apar în temeiul contractelor de vânzare sau de prestare de servicii ar trebuie să fie în beneficiul consumatorilor şi, prin urmare, să întărească încrederea acestora în piață. Acest acces ar trebui să existe atât în cazul tranzacțiilor online, cât şi al celor offline și este deosebit de important atunci când consumatorii fac cumpărături în străinătate. Soluţionarea alternativă a litigiilor (SAL) oferă o soluție extrajudiciară simplă, rapidă și necostisitoare în cazul litigiilor dintre consumatori și comercianți. Cu toate acestea, SAL nu este încă dezvoltată suficient şi coerent în Uniune. Este regretabil faptul că, în ciuda Recoman- dărilor 98/257/CE din 30 martie 1998 privind principiile aplicabile organelor responsabile pentru soluţionarea extrajudiciară a litigiilor în materie de consum (?) şi 2001/310/CE din 4 aprilie 2001 privind principiile apli- cabile organelor extrajudiciare implicate în soluționarea consensuală a litigiilor în materie de consum (*) ale Comisiei, SAL nu a fost instituită în mod corect și nu funcționează în mod satisfăcător în toate zonele geografice sau sectoarele comerciale ale Uniunii. Consumatorii şi comercianții încă nu ştiu că există mecanisme de atac extrajudiciare, în timp ce doar un procentaj scăzut de cetățeni ştiu cum să prezinte o reclamație unei entități SAL. Acolo unde procedurile SAL sunt disponibile, nivelul calității lor variază considerabil de la un stat membru la altul, deseori litigiile transfrontaliere nefiind gestionate în mod eficace de către entitățile SAL. Diferențele dintre statele membre în materie de acoperire, calitate şi conştientizare în ceea ce priveşte SAL constituie o barieră în calea pieţei interne și reprezintă unul dintre motivele pentru care numeroşi consumatori nu fac cumpărături dincolo de frontiere și nu au convingerea că potențialele litigii cu comercianții pot fi soluționate într-un mod uşor, rapid şi necostisitor. Din aceleași () JO L 115, 17.4.1998, p. 31. () JO L 109, 19.4.2001, p. 56.